Orde uit chaos - www.bybelkennis.co.za
by Coen Slabber · Published 18/03/2016 · Updated 10/02/2016
What is the deepest root of your joy? What God gives to you? Or what God is to you? – John Piper
Die aarde was heeltemal onbewoonbaar, dit was donker op die diep waters (Genesis 1:2). Chaos. Eers daarna lees ons die bekende: Laar daar … wees. Die wêreld begin met chaos en donkerte. Hier leer ons dus twee baie belangrike waarhede.
Die woord bring orde uit die chaos
Toe God alles gemaak het, het Hy met ‘n vormlose vakuum begin en het dit toe met sy woord gevorm. Daarmee wys Hy vir ons dat ons lewens ‘n vormlose vakuum is totdat God se woord vrede, en skoonheid en orde bring. Die teenoorgestelde is ook waar: as God se woord uit ons lewens padgee, verval dit weer in chaos. As God se woord verwerp word, verander orde in wanorde, lig word duisrternis.
Sonde skeur die skepping uitmekaar. God se woord skep; sonde breek af – elke keer. Sonde sit donkerte in ons harte. Maar hierdie muntstuk het ook ‘n teenkant.
Die woord sal eendag herstel wat sonde vernietig het
In die begin was die Woord daar, en die Woord was by God en die Woord was God self … Alles het deur Hom tot stand gekom: ja, nie ‘n enkele ding wat bestaan, het sonder Hom tot stand gekom nie. In Hom was daar lewe, en die lewe was die lig vir die mense (Johannes 1:1, 2 – 3).
Jesus, die Woord, kom die donker, sonde-gevulde, chaotiese wêreld binne. Hy bring lewe en lig. Jesus doen dit deur sy bediening; Hy genees siekes; Hy open die oë van blindes; Hy laat lammes weer loop. Jesus verdryf enige duisternis in die wêreld met laat daar lig wees.
Is jou lewe deur sonde vernietig? Draai na Christus, want Hy maak dinge weer nuut. Jou lewe mag chaoties lyk, maar as God alles uit niks uit kan skep, kan Hy sekerlik alles in jou herskep. Hy doen die gereeld – aanmekaar.
Laaste 30: 19,010
Laaste 365 Dae: 528,789